b'\n_START_ARTICLE_\nAntonija \xc4\x8cota Rekettye\n_START_PARAGRAPH_\nAntonia \xc4\x8cota Rekettye (Beograd, 12. sije\xc4\x8dnja 1961. - 26. prosinca 2014.), hrvatska kulturna djelatnica iz Vojvodine, politi\xc4\x8dka i kazali\xc5\xa1na djelatnica, publicistica, sudski tuma\xc4\x8d za hrvatski jezik.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena je kao Antonija Rekettye je 12. sije\xc4\x8dnja 1961. u Beogradu, od oca Istv\xc3\xa1na i majke Eve r. Knezi iz Leme\xc5\xa1a. U Leme\xc5\xa1u zavr\xc5\xa1ila osnovnu, gimnaziju Veljko Petrovi\xc4\x87 u Somboru. Studirala u Osijeku na Pravnom fakultetu na kojem je diplomirala 1984. godine te poslije stekla naslov magistre pravnih znanosti. Nakon diplome zaposlila se u Zadrugaru u Leme\xc5\xa1u. U somborskom Narodnom kazali\xc5\xa1tu radi od 1985. godine, na poslovima tajnice._NEWLINE_Svibnja 1991. godine zaposlila se u Narodnom kazali\xc5\xa1tu u Somboru. Otkad je u kazali\xc5\xa1tu, vodila je sve statistike i bri\xc5\xbeljivo \xc4\x8duvala i gradila arhiv Kazali\xc5\xa1ta, sura\xc4\x91ivala s kazali\xc5\xa1nim muzejima i Zavodom za prou\xc4\x8davanje kulture. Bila i u visokoj pokrajinskoj politici. Od o\xc5\xbeujka 2007. do o\xc5\xbeujka 2009. godine, bila je pomo\xc4\x87nicom Pokrajinskog tajnika za propise, upravu i nacionalne manjine. Poslije te du\xc5\xbenosti vratila se u svoju kazali\xc5\xa1nu ustanovu, Narodno kazali\xc5\xa1te Sombor, u kojem je sve do smrti radila na mjestu tajnice kazali\xc5\xa1ta. Bila je velike energije, iskusna promatra\xc4\x8dica, ljubiteljica i poznavateljica kazali\xc5\xa1ta, vrsna savjetnica i potpora mladim glumcima i oslonac zaposlenicima. Izniman je doprinos popularne Tonke, dobrog duha somborske kazali\xc5\xa1ne ku\xc4\x87e, svakom umjetni\xc4\x8dkom djelu koje su napravili. Bila je iznimno ponosna na svoje plemi\xc4\x87ko podrijetlo i na svoj ga je na\xc4\x8din utkala u svoj posao i me\xc4\x91uljudske odnose, napraviv\xc5\xa1i kazali\xc5\xa1te jo\xc5\xa1 ljep\xc5\xa1im i gospodskijim. Iza sebe je ostavila dvadesetdvogodi\xc5\xa1nju \xc4\x87erku Dalmu, studentkinju prava._NEWLINE_Ure\xc4\x91ivala periodi\xc4\x8dna izdanja Narodnog kazali\xc5\xa1ta iz Sombora (Premijera, programske knji\xc5\xbeice za predstave...). Suradnica Godi\xc5\xa1njaka pozori\xc5\xa1ta Srbije, Klasja na\xc5\xa1ih ravni  , Hrvatske rije\xc4\x8di iz Subotice, Miroljuba,. pisala o kazali\xc5\xa1nom \xc5\xbeivotu u Somborskim novinama, Ludus, Hrvatskoj rije\xc4\x8di, i Wikipedije na hrvatskom jeziku. Redovna suradnica Pozori\xc5\xa1nog almanaha Vojvodine (izdanje Kazali\xc5\xa1nog muzeja Vojvodine u kojem je bila urednica uredni\xc5\xa1tva na hrvatskom jeziku_NEWLINE_Bila je od pokretanja dio uredni\xc5\xa1tva somborskog \xc4\x8dasopisa Miroljuba u kojem je bila zamjenica glavnog i odgovornog urednika. Predsjednica organizacije Hrvatski demokratski forum \xe2\x80\x93 Preporuke iz Leme\xc5\xa1a, osnovane 2008. godine. Voditeljica etnolo\xc5\xa1ke sekcije u HKUD Knezi Stipan \xc5\xa0imeta iz Leme\xc5\xa1a, HKUD-a \xc4\x8dija je osniva\xc4\x8dica._NEWLINE_Aktivna \xc4\x8dlanica HKUD Vladimir Nazor iz Sombora u Odjelu za njegovanje kulture, jezika i tradicije ba\xc4\x8dkih Hrvata._NEWLINE_Suradnica na 5. svesku  Leksikona podunavskih Hrvata - Bunjevaca i \xc5\xa0okaca._NEWLINE_\xc4\x8clanica Demokratskog saveza Hrvata u Vojvodini od osnutka te stranke. Bila je od 2005. vije\xc4\x87nicom u Skup\xc5\xa1tini Op\xc4\x87ine Sombora._NEWLINE_Dopredsjednica Hrvatskog foruma \xc5\xbeena Cro femina, \xc4\x8dijeg je osnivanja ideja potekla od strane DSHV-a. Na tu je du\xc5\xbenost izabrana na osniva\xc4\x8dkoj skup\xc5\xa1tini u zgradi Nove op\xc4\x87ine u Subotici 26. listopada 2007., kad je izabrana i dopredsjednica Suzana Marjanovi\xc4\x87 te predsjednica Lozika Jaramazovi\xc4\x87.'